**ZADEVA: PREVEDBA IN UVRSTITVE ZDRAVSTVENIH DELAVCEV NA DOLOČENA DELOVNA MESTA**

Spoštovani,

Ministrstvo za zdravje prejema številna vprašanja glede prevedbe zdravstvenih delavcev na delovna mesta MEDICINSKI BIOKEMIK SPECIALIST I oz. II, MEDICINSKI MIKROBIOLOG SPECIALIST I in KLINIČNI PSIHOLOG SPECIALIST I oz. II.

V zvezi z delovnimi mesti E048045  MEDICINSKI BIOKEMIK SPECIALIST I, E048046 MEDICINSKI BIOKEMIK SPECIALIST II, E048047 MEDICINSKI MIKROBIOLOG SPECIALIST I in E048042 KLINIČNI PSIHOLOG SPECIALIST I, E048043 KLINIČNI PSIHOLOG SPECIALIST II smo ugotovili, da je pri teh delovnih mestih v Aneksu h Kolektivni pogodbi za dejavnost zdravstva in socialnega varstva Slovenije (Uradni list RS, št. 99/24) oz. Aneksu h Kolektivni pogodbi za dejavnost zdravstva in socialnega varstva Slovenije (Uradni list RS, št. 110/24) prišlo do napake pri določitvi izhodiščnega plačnega razreda na dan 31. 12. 2024, kar posledično pomeni nižji izhodiščni plačni razred delovnih mest na dan 1. 1. 2025.

Obveščamo vas, da gre za tehnično napako, ki bo odpravljena z novim aneksom h Kolektivni pogodbi za dejavnost zdravstva in socialnega varstva Slovenije, ki je v pripravi.

V vmesnem času, do sprejema popravka, priporočamo, da javne uslužbence na teh delovnih mestih prevedete glede na objavljena Aneksa h Kolektivni pogodbi za dejavnost zdravstva in socialnega varstva Slovenije, po objavi popravka pa jih z novim aneksom ponovno prevedete s pravico do plače od 1. 1. 2025 in izplačate ustrezne poračune plače.